**ПРИЛОЖЕНИЕ A**

**ПРИДРУЖИТЕЛНО ПИСМО ПРИ ИЗПРАЩАНЕ НА ЖАЛБА**

Приложена е Жалба, подадена срещу Вас в Центъра по арбитраж и медиация към Световната Организация по интелектуална собственост (Центъра) в съответствие с Правилата за АРС за имена на домейн в областта .eu и Допълнителните правила за извънсъдебно разрешаване на спорове за имена на домейн в областта .eu на Световната организация за интелектуална собственост (Допълнителните правила).

Правилата за АРС са включени чрез препращане във Вашия Договор с Регистратора/ите за регистрация на Вашите имен/а на домейн, в съответствие с което Вие сте обвързани да участвате в задължително производство за АРС в случай, че трето лице (Жалбоподател) подаде Жалба при Доставчик на услуги за извънсъдебно разрешаване на спорове, такъв като Центъра, засягаща име на домейн, който сте регистрирали. Ще намерите името и информацията за контакт с Жалбоподателя, както и име/ната на домейн/и, който/които са предмет на Жалбата, в документа, който придружава това Придружително писмо.

След като Центърът провери Жалбата за формално съответствие на изискванията на Правилата за АРС и Допълнителните правила, той ще препрати официално копие от Жалбата и приложенията към нея до Вас по имейл, както и съобщение по пощата. Вие ще разполагате с двадесет (20) дни от датата на Започване на производството, в който срок можете да подадете Отговор на Жалбата в съответствие с Правилата за АРС и Допълнителните правила до Центъра и Жалбоподателя. Вие можете да се представлявате сам или да потърсите услугите на юрист, който да Ви представлява в производството за АРС.

Правилата за АРС можете да откриете на адрес

<https://eurid.eu/en/other-infomation/document-repository/>

Допълнителните правила можете да откриете на адрес

<https://www.wipo.int/amc/bg/domains/rules/supplemental/eu.html>

Примерен Отговор можете да откриете на адрес

<https://www.wipo.int/amc/bg/docs/response-eu.doc>

Също така можете да се свържете с Центъра, за да получите всеки един от горепосочените документи. Можете да се свържете с Центъра в Женева, Швейцария на телефон +41 22 338 8247, по факс +41 22 740 3700 или по имейл на domain.disputes@wipo.int.

Моля да се свържете с Центъра, за да предоставите алтернативен имейл адрес, на който желаете да бъдат изпратени (а) Жалбата, включително Анексите, и (б) други съобщения в Производството за АРС.

Копие от Жалбата е изпратено до Регистъра и до Регистратора, при който име/ната на домейн/и, който/които е/са предмет на Жалбата, е/са регистрирано/и.

Подавайки тази Жалба до Центъра, Жалбоподателят се съгласява да спазва и да бъде обвързан от разпоредбите на Правилата за АРС и Допълнителните правила.